Ուինստոն-Սեյլեմ

**Ուինստոն-Սեյլեմ** (), քաղաք ԱՄՆ-ի Հյուսիսային Կարոլինա նահանգի Ֆորսայթ շրջանում (այդ շրջանի վարչական կենտրոնն է)։ 2019 թվականի տվյալներով նրա բնակիչների թվաքանակը եղել է 247.945, և այդ ցուցանիշով Ուինստոն-Սեյլեմը Պիեմոնտ-Թրայադ տարածաշրջանում զբաղեցրել է երկրորդ, Հյուսիսային Կարոլինա նահանգում՝ հինգերորդ, ԱՄՆ-ում՝ ութսունիններորդ տեղը։ Իսկ նրա շուրջը ձևավորված մետրոպոլիսային տարածքում բնակչության թվաքանակը հասել է 680.876-ի։

Ուինստոն-Սեյլեմը առօրյա խոսակցություններում հաճախ անվանվում է *Twin City* («*Երկվորյակ քաղաք*»), *Camel City* («*Քեմըլի քաղաք*») կամ պարզապես *Ուինստոն* (նկատի է առնվում քաղաքի պատմական ներգրավվածությունը ծխախոտի արտադրության մեջ. այստեղ է հիմնվել *R. J. Reynolds Tobacco Company*-ն, որը հայտնի է *Camel* և *Winston* գլանակների արտադրությամբ)։ Ծխախոտագործությունից բացի, զարգացած են տեքստիլ արդյունաբերությունը, մեքենաշինությունը, կահույքի, կարի և այլ արտադրություններ։ Ուինստոն-Սեյլեմը համբավվել է նաև իր բազմաթիվ քոլեջներով և բարձրագույն ուսումնական հեղինակավոր հաստատություններով, որոնցից հիշատակման են արժանի հատկապես Ուեյք Ֆորեսթ համալսարանը (*Wake Forest University*) և Ուինստոն Սեյլեմի պետական համալսարանը (*Winston-Salem State University*):

2012 թվականին քաղաքը ներառվել է Միացյալ Նահանգների այն բնակավայրերի լավագույն տասնյակում, որոնցում, ըստ *CBS MoneyWatch*-ի, ամենահարմարավետ պայմաններն են ստեղծված թոշակառուների համար։

Ամեն տարի այստեղ անց է կացվում թենիսի Ուինստոն-Սեյլեմի բաց առաջնությունը, որը նախորդում է Մեծ սաղավարտի չորս նշանավոր մրցաշարերից մեկին՝ *US Open*-ին։

## Կլիմա
Ուինստոն-Սեյլեմին բնորոշ է խոնավ մերձարևադարձային կլիման՝ սառը, երբեմն համեմատաբար ցուրտ ձմեռներով և շոգ ու խոնավ ամառներով։ *Köppen Climate Classification*-ի դասակարգմամբ՝ կլիմայի այդ ենթատեսակի նիշը *Cfa*-ն է։

## Ուինստոն-Սեյլեմում նկարահանված ֆիլմեր
* *The Bedroom Window* (1987)
* *Mr. Destiny* (1990)
* *Eddie* (1996)
* *The Lottery* (1996)
* *George Washington* (2000)
* *Brand X, X-Files* (2000)
* *A Union in Wait* (2001, փաստավավերագրական)
* *Junebug* (2005)
* *Lost Stallions: The Journey Home* (2008)
* *Goodbye Solo* (2008)
* *Leatherheads* (2008)
* *Eyeborgs* (2009)
* *The 5th Quarter* (2010)
* *Are You Here* (2013)
* *Goodbye to All That* (2014)
* *The Longest Ride* (2014)

## Պատկերասրահ

Winston-Salem satellite view.png|Քաղաքի կենտրոնի տեսքը արբանյակից
Winston Salem skyline, January 2006.jpg|Տեսարան քաղաքի կենտրոնից
Winston-Salem skyline.jpg|Տեսարան քաղաքի կենտրոնից
Winston-Salem City Hall.jpg|Քաղաքապետարանը
Reynolds Building street view.jpg|Ծխախոտի արտադրության R.J. Reynolds ընկերության նախկին գլխավոր գրասենյակի շենքը
WakeWaitChapel.jpg|Ուեյթչեպել մատուռը
Ncsa5.jpg|Վաթսոն Հոլը


## Քույր քաղաքներ
Ուինստոն-Սեյլեմը բարեկամական և գործընկերային հարաբերություններ է հաստատել հետևյալ քաղաքների հետ.

*  Ունգենի, Մոլդովա
*  Կումասի, Գանա
*  Նասաու, Բահամներ
*  Բուչանան, Լիբերիա
*  Շանհայ, Չինաստան

## Ծանոթագրություններ

## Գրականություն
* Michael Shirley: *From Congregation Town to Industrial City: Culture and Social Change in a Southern Community.* NYU Press, New York 1994, ISBN 9780814779774.

## Արտաքին հղումներ
* 
* 
* Visit Winston-Salem
* Winston Salem Sister Cities

Կատեգորիա:ԱՄՆ-ի բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Հյուսիսային Կարոլինայի քաղաքներ